Document ID: 32008D0882

DECIZIA COMISIEI
din 21 noiembrie 2008
de modificare a Deciziei 2003/63/CE de autorizare a statelor membre să prevadă derogări temporare de la Directiva 2000/29/CE a Consiliului în ceea ce privește cartofii, alții decât cartofii destinați plantării, originari din anumite provincii din Cuba
[notificată cu numărul C(2008) 6950]
(2008/882/CE)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Directiva 2000/29/CE a Consiliului din 8 mai 2000 privind măsurile de protecție împotriva introducerii în Comunitate a unor organisme dăunătoare plantelor sau produselor vegetale și împotriva răspândirii lor în Comunitate (1), în special articolul 15 alineatul (1),
întrucât:
(1)
În conformitate cu Directiva 2000/29/CE, cartofii originari din Cuba, alții decât cei destinați plantării, nu pot fi introduși în Comunitate. Cu toate acestea, directiva respectivă permite derogări de la această normă, cu condiția să nu existe riscul răspândirii unor organisme dăunătoare.
(2)
Decizia 2003/63/CE a Comisiei (2) prevede o derogare pentru importul de cartofi, alții decât cei destinați plantării, originari din anumite provincii din Cuba, sub rezerva respectării unor condiții speciale.
(3)
Regatul Unit a solicitat o prelungire a derogării respective.
(4)
Situația care justifică această derogare rămâne neschimbată, prin urmare este necesar ca derogarea să se aplice în continuare.
(5)
Prin urmare, Decizia 2003/63/CE ar trebui modificată în consecință.
(6)
Măsurile prevăzute în prezenta decizie sunt conforme cu avizul Comitetului fitosanitar permanent,
ADOPTĂ PREZENTA DECIZIE:
Articolul 1
Articolul 3 din Decizia 2003/63/CE se înlocuiește cu următorul text:
„Articolul 3
Articolul 1 se aplică cartofilor, alții decât cartofii destinați plantării, care sunt introduși în Comunitate în următoarele perioade:
(i)
între 1 ianuarie și 31 mai 2009;
(ii)
între 1 ianuarie și 31 mai 2010;
(iii)
între 1 ianuarie și 31 mai 2011.”
Articolul 2
Prezenta decizie se adresează statelor membre.
Adoptată la Bruxelles, 21 noiembrie 2008.

Labels: 17
0
3
6
18
15